Diari Oficial de la Generalitat Valenciana


Sumari del DOGV 6156, del 01-12-2009 (2009/13065)

RESOLUCIÓ de 27 de novembre de 2009, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni trilateral de col·laboració entre l'Agència Valenciana de Salut, el Ministeri de Sanitat i Política Social i l'Entitat Pública Empresarial Red.es, per al desenvolupament de servicis públics digitals en el Sistema Nacional de Salut, programa «Sanidad en Línea, Fase II».
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6156

Data del DOGV
:   01-12-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/13528


Data del document
:   27-11-2009

Organisme emissor
:   Conselleria d'Indústria, Comerç i Innovació

Tipus de document
:   Resolució

Descriptors 

:   * Agència Valenciana de Salut
    * cooperació administrativa
    * empresa pública
    * administració central
    * servei sanitari
    * telecomunicació

RESOLUCIÓ de 27 de novembre de 2009, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni trilateral de col·laboració entre l'Agència Valenciana de Salut, el Ministeri de Sanitat i Política Social i l'Entitat Pública Empresarial Red.es, per al desenvolupament de servicis públics digitals en el Sistema Nacional de Salut, programa «Sanidad en Línea, Fase II». [2009/13926]  
La Generalitat, el Ministeri de Sanitat i Política Social i l'Entitat Pública Empresarial Red.es han subscrit, després de la tramitació prèvia reglamentària, el 21 de setembre de 2009, el conveni per al desenvolupament de servicis públics digitals en el Sistema Nacional de Salut, programa «Sanidad en Línea, Fase II».  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 2304/2009, i que figura com a annex d'esta resolució.  
València, 27 de novembre de 2009.- El director general del Secretariat del Consell: Ángel Mompó Romero.  
   
Conveni trilateral de col·laboració entre l'agència Valenciana de Salut, el Ministeri de Sanitat i Política Social i l'Entitat Pública Empresarial Red.es per al desenvolupament de servicis públics digitals en el Sistema Nacional de Salut, programa «Sanidad en Línea, Fase II»  
Madrid, 21 de setembre de 2009  
Reunits  
D'una part, Trinidad Jiménez García-Herrera, ministra de Sanitat i Política Social, en virtut del Reial Decret 559/2009, de 7 d'abril, pel qual es disposa el seu nomenament i actuant en l'exercici de la competència que li atorga l'article 4.1 de la Llei 50/1997, de 27 de novembre, del Govern, i l'article 13.3 de la Llei 6/1997, de 14 d'abril, d'Organització i Funcionament de l'Administració General de l'Estat.   
D'una altra part, Luis Rosado Bretón, director gerent de l'Agència Valenciana de Salut, facultat per a la firma d'este conveni en virtut de l'acord de l'1 de febrer de 2007, del Consell d'Administració de l'Agència Valenciana de Salut, pel qual es deleguen competències en el seu director gerent, publicat en el diari oficial de la Generalitat Valenciana de data 19 de febrer de 2007, especialment facultat per a la firma d'este conveni per acord del Consell, segons establix l'article 2.2 del Decret del Consell 20/1993, de 8 de febrer, que regula el registre de convenis i establix el règim juridicopressupostari dels convenis que subscriga la Generalitat Valenciana.  
D'una altra part, Sebastián Muriel Herrero, director general de l'Entitat Pública Empresarial Red.es, facultat per a este acte en virtut de les facultats delegades al seu favor pel Consell d'Administració de Red.es en la seua reunió de 14 de novembre de 2008.   
La Generalitat Valenciana, el Ministeri de Sanitat i Política Social (des d'ara MSPS) i l'Entitat Pública Empresarial Red.es (des d'ara, Red.es) podran ser denominades, individualment, «la part» i, de forma conjunta, «les parts».   
Totes les parts es reconeixen la capacitat jurídica necessària per a subscriure este conveni de col·laboració per al desenvolupament de servicis públics digitals en el Sistema Nacional de Salut, programa «Sanidad en Línea, Fase II», i en virtut d'això,   
Exposen  
Primer. Que Red.es, entitat pública empresarial adscrita al Ministeri d'Indústria, Turisme i Comerç a través de la Secretaria d'Estat de Telecomunicacions i per a la Societat de la Informació, té atribuïda la realització d'actuacions encaminades a la promoció i al desenvolupament de la Societat de la Informació en tots els àmbits de l'activitat econòmica i social, d'entre ells la gestió dels fons comunitaris previstos per a estos fins en els Programes Operatius Feder 2007-2013 que li corresponen, d'acord amb el que disposa l'Article 3 del Reial Decret 164/2002, de 8 de febrer, pel qual s'aprova l'Estatut de l'Entitat Pública Empresarial Red.es.   
Les actuacions que Red.es realitzarà en l'execució d'este conveni són cofinanciables per mitjà dels programes operatius citats anteriorment.  
Segon. Que la disponibilitat dels Fons Feder 2009-2012 fa possible que Red.es realitze en la Generalitat Valenciana les inversions següents:   
  
Les xifres assenyalades en la taula anterior són aproximades i podran ser ajustades per Red.es durant la vigència d'este conveni.  
Tercer. Que la implantació TIC en l'àmbit sanitari de la Comunitat Valenciana ve marcada per Pla de Sistemes d'Informació 2004-2008 adoptat dins del Pla Estratègic de l'Agència València de Salut. Les principals línies d'acció són: Abulcassis II (història clínica electrònica ambulatòria que inclou gestió d'agendes, cita per Internet, cita primària/especialitzada, prescripció electrònica, registre de vacunes) operativa en els centres de salut amb accés a la xàrcia corporativa; sistema de recepta electrònica (Gaia) que s'està estenent a tota la regió; sistema Orion per a la gestió integral de l'hospital, que inclou aspectes clínics i de gestió i que ha començat a implantar-se en 2008; Programa Sanitat en Casa (plataforma que inclou missatges sms, telèfon únic de contacte per al ciutadà i desenvolupament d'un portal sanitari per al ciutadà amb consells, guies de salut i informació sanitària general). A més, estan molt avançats els treballs per a sincronitzar la targeta sanitària de la comunitat amb la base de dades de població protegida del Sistema Nacional de Salut.  
Quart. Que el Ministeri de Sanitat i Política Social és responsable de garantir, sense perjuí de les competències de les comunitats autònomes, la qualitat i eficiència de l'assistència sanitària en el Sistema Nacional de Salut per mitjà de la correcta identificació dels ciutadans en tot el SNS, l'accés a la informació clínica rellevant disponible en qualsevol centre o servici del Sistema Nacional de Salut i l'accés a la prestació farmacèutica en el conjunt del territori nacional. Per això, el Ministeri de Sanitat i Política Social és responsable de la coordinació dels mecanismes d'intercanvi electrònic d'informació clínica i de salut individual, acordats prèviament amb les comunitats autònomes.  
L'MSPS ha estat treballant amb les comunitats autònomes per a finalitzar el projecte de sincronització de les targetes sanitàries individuals gràcies al qual serà possible accedir en el futur a la informació sanitària relacionada amb el ciutadà des de qualsevol punt del SNS. Al seu torn, el 2006, va llançar, també en col·laboració amb les comunitats autònomes, els projectes d'història clínica digital i de recepta electrònica del SNS, amb l'objectiu de definir els paràmetres funcionals i els requeriments tècnics que permetran fer efectiu l'intercanvi d'informació sanitària entre comunitats autònomes a través del node central del SNS.   
Quint. Que el 13 d'octubre de 2005, l'MSPS (abans denominat MSC), el Ministeri d'Indústria, Turisme i Comerç (MITiC) i Red.es van subscriure el "Conveni de Col·laboració per al desenvolupament de la sanitat en línia en el Sistema Nacional de Salut", marc de referència per al desplegament del programa "Sanidad en Línea" del "Plan Avanza", les actuacions del qual tenen l'objectiu d'aconseguir l'accés a la informació sanitària dels ciutadans des de qualsevol punt del Sistema Nacional de Salut, sobre la base d'un sistema interactiu de targetes sanitàries autonòmiques que permeta identificar inequívocament el pacient, amb independència de la seua comunitat d'origen i de la comunitat en què sol·licita atenció sanitària en un moment determinat.  
Concretament, Sanidad en Línea ha permés a Red.es i a l'MSPS treballar amb les comunitats autònomes per a finalitzar el procés de sincronització de les targetes sanitàries individuals, ampliar la capacitat, seguretat i disponibilitat del node central del Sistema Nacional de Salut (des d'ara, SNS), millorar la dotació d'infraestructura de tecnologies de la informació i la comunicació (TIC) de les comunitats autònomes i impulsar tant la implantació de nous projectes autonòmics de recepta electrònica, com el desenvolupament de les solucions d'història clínica electrònica elegides prèviament per les diferents comunitats autònomes.   
D'altra banda, pel bé del desenvolupament del conveni esmentat, Red.es i la Generalitat Valenciana van subscriure el dia 27 de juliol de 2006, un Conveni Bilateral de Col·laboració en virtut del qual s'ha desenvolupat un projecte de virtualització dels servidors que connecten el conjunt d'aplicacions d'història clínica i imatge mèdica utilitzades per la Conselleria en els diversos centres hospitalaris de la comunitat, i s'han instal·lat més servidors, més equips d'emmagatzemament i més equips informàtics en més de 400 centres sanitaris. Eixe conveni, la inversió i actuacions del qual ja han conclòs, va ser prorrogat per addenda subscrita el 21 de novembre de 2007 i posteriorment per addenda subscrita el 19 de desembre de 2008.   
Sext. Que complits els terminis del Plan Avanza i aconseguits els seus objectius, s'ha posat en marxa el Plan Avanza 2, amb el qual es pretén contribuir a la recuperació econòmica d'Espanya gràcies a l'ús intensiu i generalitzat de les TIC, posant especial atenció als projectes que compaginen sostenibilitat i estalvi energètic. El Plan Avanza 2 s'emmarca dins del Pla E per a l'estímul de l'economia i l'ocupació, que arreplega les mesures adoptades, de manera coordinada amb els països de la Unió Europea, per a sostindre l'activitat econòmica i posar les bases per a un creixement sostenible en el futur.   
El Plan Avanza 2 contempla el desenvolupament de servicis públics digitals, com a instrument per a millorar la qualitat dels servicis prestats per les Administracions Públiques via Internet. Dins d'esta línia s'emmarquen les actuacions orientades a donar suport al desenvolupament de les estratègies eSalud en el Sistema Nacional de Salut, l'objecte d'este conveni.   
Dins del context del Plan Avanza 2 i, a la vista dels resultats positius derivats de les actuacions executades fins al dia de hui, l'MSPS, l'MITiC i Red.es van subscriure el 2 de juny de 2009 un nou "Conveni de Col·laboració per al desenvolupament de servicis públics digitals en el Sistema Nacional de Salut: programa "Sanidad en Línea, Fase II" amb l'objectiu de continuar sumant esforços per aconseguir l'objectiu final enunciat en el conveni de 2005 i que encara està vigent: fer possible l'accés a la informació sanitària associada al ciutadà des de qualsevol punt del SNS.  
Sèptim. Que la clàusula quinta del conveni subscrit el 2 de juny de 2009 per al desenvolupament del programa "Sanidad en Línea, Fase II", establix que "les comunitats autònomes que ho desitgen, igual que l'Institut Nacional de Gestió Sanitària per a les ciutats autònomes de Ceuta i Melilla, podran participar en les accions previstes en este conveni, assumint els drets i obligacions que els corresponguen, en les condicions i els termes arreplegats en el conveni per mitjà de la subscripció de convenis específics, que figuraran com a addendes a este conveni.  
Per a escometre les actuacions definides en este conveni, el Ministeri de Sanitat i Política Social i l'entitat pública Red.es subscriuran convenis específics amb Ingesa i amb cadascuna les comunitats autònomes que decidisquen participar en les accions previstes en el conveni.  
Les comunitats autònomes i Ingesa contribuiran a la consecució dels objectius d'este conveni per mitjà del desplegament i finançament de projectes en els seus territoris respectius, que complementaran les actuacions previstes."  
Octau. Que les parts estan d'acord en la necessitat de continuar sumant esforços per augmentar l'eficàcia dels servicis públics de salut a través de les TIC, sobretot en els àmbits contemplats en el "Conveni de Col·laboració per al desenvolupament del programa Sanidad en Linea, Fase II".   
En este sentit, este conveni permetrà complementar les actuacions que la Generalitat Valenciana desenvolupa en el marc de la seua estratègia de sistemes d'informació sanitaris i contribuirà a la consecució dels objectius que la Generalitat s'ha marcat, alhora que permetrà la realització d'actuacions coordinades en el conjunt del SNS perquè siga possible l'intercanvi d'informació sanitària associada al ciutadà en els termes arreplegats en el conveni per al desenvolupament del programa "Sanidad en Línea, Fase II".  
Per això, les parts col·laboraran en el desenvolupament dels projectes d'història clínica digital del SNS, de recepta electrònica de la comunitat autònoma i del SNS, d'implantació de servicis online, de dotació de la infraestructura TIC i dels servicis associats necessaris per a estendre les aplicacions clíniques i de gestió assistencial amb les garanties de seguretat i disponibilitat necessàries i, en general, en la implantació de l'estratègia d'eSalud de la Generalitat Valenciana.  
Que sobre la base del que s'ha exposat anteriorment, la Generalitat Valenciana, el Ministeri de Sanitat i Política Social i Red.es acorden subscriure este conveni (des d'ara, "el conveni trilateral") a fi de desenvolupar les actuacions referides en l'expositiu quart anterior d'acord amb les següents  
Clàusules  
Primera. L'objecte del conveni  
L'objecte d'este conveni és la realització d'actuacions per al desenvolupament de servicis e-Salud en la Generalitat Valenciana, especialment posar a disposició del SNS la informació sanitària associada als ciutadans a través de la implantació dels projectes d'història clínica digital del Sistema Nacional de Salut i de recepta electrònica del Sistema Nacional de Salut, igual que la dotació de la infraestructura TIC i de servicis associats necessaris perquè els professionals sanitaris puguen accedir als sistemes d'informació clínics i de gestió implantats per l'Agència Valenciana de Salut amb les garanties de disponibilitat i seguretat adequades.  
Així mateix, este conveni contempla la realització d'actuacions de difusió i capacitació associades als projectes que comprén.   
Segona. Actuacions que s'han de realitzar per a impulsar les tecnologies de la informació sanitàries en el Sistema Nacional de Salut en l'àmbit de la Generalitat Valenciana  
2.1 Actuacions per mitjà de la inversió de l'administració General de l'Estat   
En l'execució d'este conveni es desenvoluparan, en els termes establits en esta clàusula, actuacions emmarcades dins dels àmbits que es mencionen a continuació. Correspondrà a la Comissió de Seguiment definir les línies d'actuació que, en el marc d'estos àmbits, es tindran en compte durant la vigència del conveni. Sense perjuí del que s'acaba de dir, Red.es, després de la firma del conveni, iniciarà les actuacions referides en l'Annex II. Si no fóra possible dur a terme les actuacions descrites, la Comissió de Seguiment podrà acordar la realització d'actuacions semblants a les contemplades en l'Annex II.  
2.1.1 Història clínica digital del SNS (des d'ara, "HCDSNS"):   
Implantació i/o extensió del sistema HCDSNS, i realització d'aquelles accions d'adaptació i/o dotació d'infraestructures i servicis associats necessàries per aconseguir els resultats que es mencionen en l'Annex I, conforme a la documentació existent del projecte.   
2.1.2 Recepta Electrònica del SNS (des d'ara, RESNS).  
Adaptació del sistema de recepta electrònica Gaia perquè siga intercatiu i en tinguen accés la resta de les comunitats autònomes través del node central del SNS, d'acord amb les especificacions de l'MSPS, consensuades per totes les comunitats autònomes, de manera que es garantisca la dispensació electrònica de medicaments prescrits en una altra comunitat autònoma i es genere informació de la dispensació per a la Generalitat Valenciana.   
Expansió del sistema de recepta electrònica Gaia, d'acord amb les prioritats de l'Agència Valenciana de Salut en aquells centres o nivells assistencials de la comunitat autònoma on encara no s'haguera desplegat.  
2.1.3 Actuacions complementàries.  
a) Implantar servicis en línia. Entre altres, es contemplarà el desenvolupament de nous canals (Internet, sms, call centers, etc.) per a sol·licitar informació o realitzar gestions relacionades amb l'atenció sanitària.  
b) Subministrar i instal·lar infraestructura TIC (hardware i software), prestar servicis associats a eixa infraestructura, desenvolupar projectes orientats a reforçar la seguretat dels sistemes d'informació sanitaris, la gestió d'identitats, els servicis d'autenticació o firma digital, i l'adaptació a la normativa de protecció de dades de caràcter personal. Tot això en el marc d'actuacions circumscrites als projectes autonòmics d'història clínica electrònica, recepta electrònica o cita per mitjans telemàtics.   
Les actuacions complementàries d'este apartat, només podran realitzar-se en el cas que els projectes d'història clínica digital i recepta electrònica del SNS, que s'arrepleguen en els apartats 2.1.1 i 2.1.2 respectivament, hagen sigut completament implantats, o en el cas que així ho acorden les parts en el si de la Comissió de Seguiment prevista en el conveni.  
2.1.4 Actuacions de difusió   
A fi de difondre les actuacions i resultats que es deriven d'este conveni, es podran realitzar accions de difusió i capacitació dirigides a professionals i ciutadans que tinguen l'objectiu d'impulsar l'ús i mostrar el funcionament dels nous servicis. En estes accions, figurarà la identificació del Govern d'Espanya, Ministeri de Sanitat i Política Social, Ministeri d'Indústria, Turisme i Comerç, red.es i la Generalitat Valenciana juntament amb, si és procedent, la corresponent al Fons Europeu de Desenvolupament Regional, d'acord amb la Clàusula Quinta.  
2.1.5 Node central del SNS  
Realització de les actuacions que permeten l'obtenció de la disponibilitat i funcionalitats necessàries en el node central del SNS i el rendiment, seguretat i adequació dels procediments que ho suporten a les millors pràctiques del mercat, a fi de garantir el funcionament adequat dels servicis que es presten a través d'esta infraestructura.  
2.2 Actuacions per mitjà de la inversió de la comunitat autònoma  
En l'execució d'este conveni, la Generalitat Valenciana desenvoluparà actuacions emmarcades dins dels àmbits següents:  
2.2.1 Història clínica electrònica  
Implantació, millora, manteniment i/o servicis de suport tant del sistema d'història clínica electrònica ambulatòria Abulcassis II, com de les diferents aplicacions departamentals a fi de consolidar i integrar la informació sanitària més rellevant associada al ciutadà i posar-la a disposició dels professionals sanitaris on i quan siga necessari.  
2.2.2 Recepta electrònica i servicis públics online  
Implantació, millora, manteniment i/o servicis de suport del sistema Gaia i dels sistemes de cita per Internet, sms o de qualsevol altra aplicació que facilite l'accés del ciutadà als servicis sanitaris o li permeta realitzar transaccions online amb l'Agència Valenciana de Salut.  
2.2.3 Targeta sanitària individual  
Actualització, manteniment i/o servicis de suport del sistema de targeta sanitària individual.   
2.2.4 Infraestructura i servicis TIC  
Dotació d'equipament TIC i servicis associats i tots aquells projectes orientats a l'increment de la seguretat dels sistemes d'informació sanitaris implantats en els centres sanitaris que depenen de l'Agència Valenciana de Salut i en els seus centres de processos de dades.   
2.2.5 Capacitació i difusió  
Accions de difusió dels projectes eSalud desenvolupats per la comunitat autònoma i activitats de capacitació en l'ús dels sistemes d'informació i equipament TIC implantats en els centres dirigides als professionals i usuaris.   
Tercera. Obligacions de les parts   
1. Obligacions de Red.es  
Red.es s'obliga a:   
(i) Invertir en les actuacions referides en la Clàusula Segona apartats 2.1.1 a 2.1.4, en les condicions i els termes acordats per la Comissió de Seguiment, les quantitats que li corresponen de conformitat amb el que disposa la Clàusula Quarta d'este conveni.   
(ii) Realitzar el seguiment dels projectes que execute l'entitat en el marc del conveni en els termes previstos en la Clàusula Sèptima.  
(iii) Addicionalment, Red.es podrà executar les actuacions referides en l'apartat 2.2 del conveni que acorde la Comissió de Seguiment. A estos efectes, Red.es podrà incoar els procediments de contractació necessaris per al desenvolupament adequat d'estes actuacions.  
2. Obligacions de l'MSPS  
L'MSPS s'obliga a:   
(i) Invertir en les actuacions referides en la Clàusula Segona apartats 2.1.1 a 2.1.5, en les condicions i els termes acordats per la Comissió de Seguiment, les quantitats que li corresponen de conformitat amb el que disposa la Clàusula Quarta d'este conveni.   
(ii) Mantindre la capacitat, la disponibilitat i la seguretat de la xàrcia del Sistema Nacional de Salut, a fi de garantir a tots els ciutadans la plena accessibilitat als servicis telemàtics de salut, amb independència del punt des d'on accedisquen al Sistema Nacional de Salut i del seu lloc de residència.  
(iii) Facilitar l'estructura de la xàrcia sanitària convertint-se en el node central d'interconnexió de servicis telemàtics del Sistema Nacional de Salut. A més, el node podrà intercanviar informació amb sistemes de tercers països i es posarà un èmfasi especial a la identificació i assegurament d'usuaris procedents de la Unió Europea.   
(iv) Realitzar actuacions en la xàrcia de comunicacions, en la implantació de sistemes de backup, redundància, sistemes de reforç i, en relació amb les actuacions per a la interoperabilitat, posar en marxa tots els servicis web necessaris per a possibilitar l'intercanvi de servicis entre els sistemes dels diversos Servicis de Salut.  
(v) Coordinar els projectes que es desenvolupen per a l'intercanvi d'informació clínica a través del node central del SNS a fi de garantir que tots estiguen alineats amb els objectius comuns del conjunt del SNS.  
(vi) Avaluar per mitjà de proves el grau de compliment dels requeriments en cadascun dels nivells en què s'estructuren en l'Annex I, en els termes arreplegats en la Clàusula Octava.  
(vii) Proporcionar anualment a les altres parts del conveni la informació corresponent als indicadors 5 a 7 arreplegats en la Clàusula Sèptima.   
3. Obligacions de l'Agència Valenciana de Salut  
L'Agència Valenciana de Salut s'obliga a:  
(i) Identificar en Comissió de Seguiment juntament amb Red.es i l'MSPS les actuacions que s'han de dur a terme per desenvolupar este conveni.  
(ii) Facilitar a Red.es tota la informació necessària per a dur a terme les actuacions, garantint la seua correcció i veracitat, i destinar els recursos necessaris perquè eixes actuacions siguen correctes.  
(iii) Realitzar les actuacions necessàries per a garantir el grau de suport i el manteniment adequats que permeten aconseguir un nivell òptim de rendiment de la infraestructura instal·lada en el marc d'este conveni. A estos efectes, la Generalitat Valenciana garantirà el rigorós compliment del procediment acordat per Red.és en cadascun dels projectes. La Generalitat Valenciana podrà assumir les activitats de manteniment directament o utilitzar els servicis que Red.es posa a la seua disposició.  
(iv) Proporcionar anualment a Red.es la informació sobre el valor dels indicadors generals 1 a 4 descrits en la Clàusula Sèptima i complir a les obligacions previstes en la Clàusula Quinta.  
(v) Facilitar a l'MSPS la recollida de la informació necessària per a realitzar els mesuraments que permeten avaluar el grau de compliment dels requisits tècnics arreplegats en l'Annex I d'este conveni, en els termes reflectits en la Clàusula Octava.  
Les parts es comprometen a realitzar totes les accions necessàries per a l'execució correcta i completa de les actuacions previstes en este conveni.  
Quarta. Inversions  
Les inversions, si se'n fan, segons la disponibilitat pressupostària de l'Agència Valenciana de Salut, s'han de fer amb càrrec a les aplicacions pressupostàries 96.51.05.2840.397.11.7 (any 2009) i les equivalents en anys successius, durant els períodes temporals compresos entre la firma del conveni i el 31 de desembre de 2009 i l'1 de gener de 2010 i el 31 de desembre de 2012, s'han d'ajustar a la distribució següent:  
  
   
La Comunitat Autònoma justificarà, en els sis primers mesos de cada exercici, les inversions realitzades durant l'any precedent en el si de la Comissió de Seguiment per mitjà de certificats emesos i firmats per les persones que designe la comissió.   
Per al compliment de l'obligació d'inversió de la comunitat autònoma es computarà com a inversió realitzada per l'Agència Valenciana de Salut únicament l'import d'aquelles obligacions de contingut econòmic que complisquen els requisits següents:  
- Que es reconeguen a càrrec del seu pressupost o, si és procedent, a càrrec d'un organisme públic o d'una societat participada per la comunitat autònoma.  
- Que tinguen com a causa béns o servicis descrits en la Clàusula 2.2 d'este conveni.  
- Que la data de reconeixement de l'obligació siga posterior a la data de la firma del conveni.  
La Comissió de Seguiment, acordarà els instruments destinats a certificar la prestació efectiva de les actuacions que són l'objecte d'este conveni.   
Període comprés entre la firma del conveni i el 31 de desembre de 2009  
L'MSPS, Red.és i l'Agència Valenciana de Salut invertiran les quantitats màximes referides en la taula anterior en funció de la seua disponibilitat pressupostària.  
Període comprés entre l'1 de gener de 2010 i el 31 de desembre de 2012  
La Comissió de Seguiment, durant l'últim trimestre de l'exercici en curs, fixarà les quantitats que seran invertides per les dos parts en cadascun dels exercicis anuals inclosos en el període temporal comprés entre l'1 de gener de 2010 i el 31 de desembre de 2012.  
L'MSPS, Red.es i l'Agència Valenciana de Salut invertiran les quantitats màximes referides en la taula anterior en funció de la seua disponibilitat pressupostària.  
A més de les quantitats reflectides en la taula anterior, l'MSPS destinarà 8.000.000 € addicionals al desenvolupament dels projectes necessaris per a complir els compromisos de disponibilitat, seguretat i rendiment del node central del SNS i adequar els procediments que el suporten a les millors pràctiques del mercat, a fi de garantir l'adequat funcionament dels servicis que es presten a través d'esta infraestructura. La inversió de l'MSPS destinada al node central del SNS s'executarà d'acord amb la següent distribució anual:  
  
Les quantitats de la taula anterior s'invertiran en funció de la disponibilitat pressupostària de l'MSPS, es realitzaran a càrrec de les aplicacions pressupostàries 72.55.726Z.029.09 i 27.57.930B.333.88 i s'executaran directament, d'acord amb els procediments que resulten d'aplicació.  
Quinta. Obligacions de la comunitat autònoma en el marc dels Fons Feder  
Perquè Red.es puga realitzar les funcions que li corresponen com a organisme gestor de conformitat amb el que disposa l'article 60 i que concorden amb el Reglament (CE) NÚM. 1083/2006, d'11 de juliol de 2006, pel qual s'establixen les disposicions generals relatives al Fons Europeu de Desenvolupament Regional, al Fons Social Europeu i al Fons de Cohesió i es deroga el Reglament (CE) núm. 1260/1999, la comunitat autònoma, com a beneficiària de les actuacions realitzades per Red.es en els centres dependents de la comunitat autònoma, en l'execució de l'obligació d'inversió assumida per Red.es en este conveni trilateral i cofinanciable amb fons Feder, haurà de comunicar a Red.es que els equips subministrats i/o les actuacions realitzades estan en marxa i també la localització concreta dels equips -indicant el número de sèrie corresponent- i /o de les actuacions realitzades. Amb esta finalitat la comunitat autònoma haurà d'omplir la taula que figura en l'Annex III d'este conveni trilateral, i realitzar la comunicació en el termini màxim de 60 dies des de l'entrega de l'equipament per part de Red.es. El retard en la comunicació representaria un greu perjuí per a Red.es, ja que no podria sol·licitar a temps el cofinançament comunitari corresponent, cosa que podria posar en perill la continuïtat de les actuacions.  
En els dos primers mesos de cada exercici, durant el termini de 5 anys mencionat en l'apartat 5 següent, la comunitat autònoma haurà d'enviar un informe actualitzat sobre l'estat i la situació dels equips subministrats i/o de les actuacions realitzades.  
La comunitat autònoma, abans de la conclusió de les actuacions que són l'objecte d'este conveni trilateral, informarà el públic de la participació de la Unió Europea, i si és procedent, del fons que participa, col·locant una placa explicativa permanent, visible, i de grans dimensions en el lloc on es realitzen les actuacions, en la que s'indicarà el tipus i el nombre de les actuacions referides, a més de la informació referida en les lletres a), b) i c) de l'apartat 3) d'esta clàusula.  
Les plaques, cartells i qualsevol document (quadernets, fullets, notes informatives, certificats d'assistència, o de qualsevol altra classe) que realitze la comunitat autònoma sobre les intervencions cofinanciables pels fons estructurals hauran d'incloure:  
a) L'emblema de la Unió Europea, de conformitat amb les normes gràfiques establides en l'Annex I del Reglament (CE) núm. 1828/2006, de 8 de desembre, i la referència a la Unió Europea.  
b) La referència "Fons Europeu de Desenvolupament Regional".  
c) Una declaració en què s'informe que el programa operatiu ha sigut cofinançat pel Feder i en la que es destaque el valor afegit de la intervenció de la Comunitat Europea, preferentment: "Una manera de fer Europa", o la declaració, si n'hi ha, que acorde l'autoritat de gestió.   
Amb caràcter general serà Red.es qui subministrarà a la comunitat autònoma les plaques que ha d'instal·lar, però la comunitat autònoma es compromet a encarregar-se de la instal·lació i el manteniment de les plaques durant tot el termini de permanència d'inversió que marca la legislació vigent.  
La comunitat autònoma accepta la inclusió en la llista de beneficiaris de les actuacions realitzades per Red.es amb finançament comunitari.  
La comunitat autònoma beneficiària de les actuacions realitzades per Red.es en l'execució de l'obligació d'inversió assumida per Red.es en este conveni trilateral i cofinanciable amb fons Feder garantix, en relació amb el compliment de la normativa europea que regula les ajudes, de conformitat amb el que disposa l'article 57.1 del Reglament (CE) NÚM. 1083/2006 d'11 de juliol de 2006, pel qual s'establixen les disposicions generals relatives al Fons Europeu de Desenvolupament Regional, al Fons Social Europeu i al Fons de Cohesió i es deroga el Reglament (CE) núm. 1260/1999, que l'operació que és l'objecte d'este conveni trilateral no patirà cap modificació substancial fins a partir de cinc anys de la seua finalització que afecte la seua naturalesa o a les seues condicions d'execució o que atorgue a una empresa o a un organisme públics avantatges indeguts, i que es derive d'un canvi en la naturalesa de la propietat d'una infraestructura o del cessament d'una activitat productiva.  
La comunitat autònoma haurà de comunicar a Red.es qualsevol alteració important no imputable a la comunitat autònoma que es produïsca en els equips i les llicències que són l'objecte d'este acord, i en el seu ús i destí. En tots els casos, la comunitat autònoma haurà de reposar els equips i les llicències en cas de pèrdua o deterioració durant el termini dels cinc anys referit en el paràgraf anterior i comunicar estes incidències a Red.es en tots els casos.   
Amb caràcter general, la comunitat autònoma s'obliga a complir totes les disposicions comunitàries i nacionals que li siguen aplicables com a destinatària de les actuacions cofinanciables amb els fons Feder i a permetre i facilitar que Red.es puga realitzar les auditories i les comprovacions necessàries per a verificar el compliment de la normativa aplicable.  
La comunitat autònoma serà responsable dels danys que es deriven per a Red.es de l'incompliment per part de la comunitat autònoma de les obligacions previstes en esta clàusula.  
Sexta. Compliment de requisits tècnics i transmissió de la propietat  
La Generalitat Valenciana garantix a Red.es que els centres que es beneficien de les actuacions complixen els requisits tècnics necessaris perquè els béns i servicis proporcionats per Red.es siguen operatius immediatament.  
La propietat de tot l'equipament i de la resta de béns subministrats per Red.es, en compliment de l'obligació d'inversió prevista en la Clàusula Quarta, es considerarà transmesa a la Generalitat Valenciana en el moment en què eixos béns es posen a disposició dels centres beneficiaris o, si és procedent, en el moment en què estos béns siguen posats a disposició de la Generalitat Valenciana en el lloc que esta institució indique.  
En tots els casos, eixos béns es destinaran als fins previstos en este conveni.  
  
\* \* \* \* \* \* \* \* \* \* \* \*  
  
Sèptima. Seguiment de l'execució i de l'impacte dels projectes  
A fi que les parts puguen avaluar la marxa de les actuacions, Red.es realitzarà el seguiment dels projectes que execute l'entitat en el marc d'este conveni.   
Amb esta finalitat es definixen dos tipus d'indicadors:  
a. Indicadors de progrés dels projectes:  
Tots els projectes incorporaran amb caràcter obligatori una bateria d'indicadors particulars de seguiment i impacte que informaran del seu progrés i que seran definits de forma particular.  
b. Indicadors generals:  
Red.es es compromet a reflectir els resultats corresponents als indicadors següents amb data de 31 de desembre de cada any de vigència del conveni.  
Red.es proporcionarà tots els anys la informació relativa als indicadors generals 1 a 4 i als indicadors de progrés dels projectes a la Comissió de Seguiment d'este conveni.   
Per la seua banda, l'MSPS informarà anualment a la Comissió de Seguiment del conveni sobre els valors corresponents als indicadors 5 a 7.  
La Comissió de Seguiment prevista en la Clàusula Novena, podrà sol·licitar en qualsevol moment informació sobre els indicadors de progrés i podrà definir nous indicadors que considere rellevants per a mesurar les actuacions previstes en este conveni.  
Octava. Avaluació del compliment dels requisits tècnics arreplegats en l'Annex I del conveni  
Excepte durant els dos primers anys, per a poder executar les inversions previstes, la Comissió de Seguiment d'este conveni haurà de comprovar que almenys s'ha complit el conjunt de requisits tècnics corresponents als 2 anys anteriors, a través del resultat de les proves en entorn de producció contingudes en l'Annex I, i podrà acordar la suspensió de les inversions mentre no es complisquen els requisits corresponents.  
L'avaluació dels requeriments continguts en l'Annex I es realitzarà conforme a les proves que definisca l'MSPS, que es compromet a concloure estes proves abans de la finalització de l'últim trimestre dels anys 2010 i 2012.  
L'MSPS donarà trasllat puntual dels resultats a la Comissió de Seguiment d'este conveni.   
La Comissió de Seguiment podrà sol·licitar en qualsevol moment informació sobre el resultat de les proves i dels mesuraments.   
Novena. Comissió de seguiment del conveni   
S'establix una Comissió de Seguiment d'este conveni trilateral, constituïda per dos representants de la Generalitat Valenciana, dos representants de l'MSPS i dos representants de Red.es. Els membres d'esta comissió podran ser substituïts per les persones que ells designen. La substitució, amb caràcter definitiu o temporal, de qualsevol dels membres de la Comissió de Seguiment, serà anunciada en la convocatòria de la reunió corresponent, i quedarà degudament reflectida en l'acta de la reunió.  
La presidència de la Comissió de Seguiment tindrà caràcter rotatori i correspondrà a Red.es la designació del secretari, que actuarà amb veu però sense vot.   
A la Comissió de Seguiment podran assistir invitats de cadascuna de les parts, que actuaran amb veu però sense vot.   
Correspondrà a la Comissió de Seguiment definir les línies generals de les actuacions que s'han de realitzar per mitjà de la interpretació del que establix este conveni, i també supervisar la seua execució, conforme al que establix este conveni.   
A més de realitzar les funcions previstes en el conveni, la Comissió de Seguiment resoldrà els problemes d'interpretació i compliment que se'n deriven. També podrà proposar millores i modificar les actuacions previstes en el conveni, amb el consentiment previ de les parts, i sempre que eixes millores i modificacions no representen una alteració substancial de l'objecte del conveni. Qualsevol modificació que s'acorde en este sentit haurà de reflectir-se per escrit en un acord de la Comissió de Seguiment que se sotmetrà a la firma de tots els seus membres.  
La Comissió de Seguiment es reunirà en sessió constitutiva en el termini d'un mes des de la firma del conveni i podrà reunir-se totes les vegades que considere necessari per a l'execució del conveni. En tots els casos, es reunirà com a mínim una vegada a l'any i sempre que ho sol·licite algun dels membres que la componen.  
Deu. Naturalesa del conveni   
El conveni és dels previstos en l'article 4.1.c) de la Llei 30/2007, de 30 d'octubre, de Contractes del Sector Públic i entra en vigor, segons que preveu l'article 59 de l'Estatut d'Autonomia de la Comunitat Valenciana, als 30 dies de la publicació.  
Onze. Vigència del conveni   
El conveni estarà en vigor des del moment de la seua firma, estendrà la seua vigència fins al 31 de desembre de 2012 i podrà prorrogar-se per acord de les parts.  
Sense perjuí del que s'acaba de dir, el conveni mantindrà la seua vigència fins a la finalització d'aquelles actuacions que hagueren sigut licitades abans de la data de finalització del termini estipulat en el paràgraf anterior.   
Dotze. Resolució del conveni  
Este conveni podrà ser resolt per acord de les parts o per decisió unilateral d'una d'elles, motivada per l'incompliment de les obligacions de l'altra part, cosa que haurà de comunicar-se a l'altra part amb tres mesos d'antelació.  
El compliment per part de Red.es de les seues obligacions relatives a les inversions finançades amb Fons Feder tindrà caràcter essencial. En el cas que, per causes no imputables a l'entitat pública empresarial, no siga possible realitzar les inversions de Fons Feder reflectides en l'expositiu segon, Red.es podrà resoldre unilateralment el conveni avisant a la resta de parts del conveni amb un mes d'antelació.  
Tretze. Règim de resolució de conflictes  
Les parts es comprometen a resoldre pacíficament qualsevol conflicte que poguera sorgir en la interpretació i execució del conveni. En el cas que això no fóra possible, i l'MSPS i Red.es foren les parts involucrades en el conflicte, s'ajustarien al que disposa la Llei 52/1997, de 27 de novembre, d'assistència jurídica a l'Estat i Institucions Públiques, i al Reial Decret 997/2003, de 25 de juliol, que va aprovar el reglament del servici jurídic de l'Estat, sobretot el que dicta l'article 10 d'este decret. En estos casos, l'advocat general de l'Estat-director del servici jurídic de l'Estat, amb l'audiència prèvia de les entitats interessades, emetrà l'informe que corresponga en dret. En el cas que el conflicte involucrara l'Agència Valenciana de Salut i no fóra possible aconseguir un acord, les parts acudirien a la jurisdicció contenciosa administrativa.  
La ministra de Sanitat i Política Social: Trinidad Jiménez García-Herrera.  
El director gerent de l'Agència Valenciana de Salut: Luis Rosado Bretón.  
El director general de l'entitat pública empresarial Red.es: Sebastián Muriel Herrero.  
ANNEX I  
Requisits tècnics per a garantir la interoperabilitatde la HCDSNS i la RESNS  
  
  
  
ANNEX II  
Actuacions a l'inici de la firma del conveni   
  
ANNEX III  
Taula de seguiment d'equips Feder  
  
ID\_Equip: Té el format 00928/XX/XX/XX  
Tipus d'equip: Indicar si és un monitor, un PC, una impressora.  
\* \* \* \* \* \* \* \* \* \* \* \* \* \* \* \* \*  
ANEXO I  
Requisitos técnicos para garantizar la interoperabilidad de la HCDSNS y la RESNS  
  
  
  
ANEXO II  
Actuaciones a iniciar a la firma del Convenio   
  
ANEXO III  
Tabla seguimiento equipos FEDER  
  
ID\_Equipo: Tiene el Formato 00486/XX/XX/XX  
Tipo Equipo: Indicar si es un Monitor, un PC, una Impresora.